fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ceb fi fi fi fi fi fi fi fi fi et fi fi fi fi fi fi fi fi fi fi fi fi en en fi eo de fi fi fi cs fi fi fi fi fi fi en fi fi fi fi fi fi fi fi fi fi fi fi fi cs fi fi fi fi fi fi cs fi fi cs fi fi ms fi fi fi fi fi fi cs fi fi fi fr fi fi fi fi fi it fi fi fi fi fi fi fi fi fi fi fi id fi fi fi fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi fi fi et fi fi en fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi nl fi fi fi fi fi fi fi fi es fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi sv sv fi fi fi fi en ceb fi fi fi fi et fi fi fi fi fi fi fi sv sv fi fi fi fi fi fi fi sv sv fi fi de fi fi fi fi fi fi fi et da fi fi fi fi fi fi fi en fi fi fi fi fi et fi fi fi it fi fi fi fi fi fi fi fi
Vapunpäivän sadetta katsellessa harva uskoi, että toukokuusta tulee kaikkien aikojen ennätyslämmin. Ja kuiva! Meillä ei ole satanut kohta kolmeenkymmeneen päivään, ja hellepäiviä on ollut enemmän kuin koskaan aikaisemmin toukokuussa - tai viime kesänä yhteensä! Uimavedetkin ovat lämpimämmät kuin  viime kesänä kertaakaan. Puutarhassa kaikki on siksi tapahtunut kuin pikakelauksella. Narsissit ja tulppaanit tulivat, narsissit ja tulppaanit menivät, kaikki hedelmäpuut (päärynät, kriikunat, kirsikat ja omenat) kukkivat samaan aikaan ja vielä syreenit päälle. Perennoista ovat nyt kukassa ne, jotka yleensä kukkivat hiukan juhannusta ennen. Vastoin periaatteitani olen joutunut muutaman kerran kastelemaan jopa perennapenkkejä, kasvimaasta ja vasta istutetuista kasveista puhumattakaan.
Sammalleimut (Phlox subulata) eivät ole pahastuneet kuivuudesta.
Lehtoakileijat (Aquilegia vulgaris) ovat jo kukassa.
Tulikellukka (Geum coccineum) hehkuu oranssina.
Viimeisetkin ukkolaukat (Allium hollandicum 'Purple Sensation') avautuvat.
Keijunkukka (Heuchera, se "tavallinen") on mahtava - se kukkii jopa kaksi kuukautta.
Hurjasti leviävän iiriksen (Iris germanica) sain anopin puutarhasta.
Paahteessa kurjenmiekankin kukinta on harmillisen nopea.
Hyötykasvirintamallakin tapahtuu kaikenlaista. Ehkä kevään hauskin ostos oli aitoviiniköynnös 'Somerset Seedless', jonka pienen taimen hankin pari viikkoa sitten. Istutin sen kasvamaan noin 30cm syvään laatikkoon parin metrin päähän talon eteläseinästä. Kasvulaatikossa ei ole pohjaa, jotta syväjuurinen köynnös voi hakeutua syvälle (savi)maahan. Toivon, että se kasvaa raudoitusverkkoa pitkin ja muodostaa aikanaan lehtevän katoksen pergolalle (joka toki on vasta suunnitteluasteella...). Somerset Seedlessin luvataan kasvavan III-vyöhykkeellä asti, mutta luulen sen silti tarvitsevan talvisuojausta. Olosuhteet eivät siis ole aivan optimaaliset, mutta katsotaan kuinka viiniköynnöksen käy. En halua istuttaa sitä kasvihuoneeseen (joka sekin on vasta alkutekijöissään, materiaalit saapuivat eilen), sillä se veisi aivan liian suuren tilan. Mikäli Somerset Seedless ei selviä avomaalla, voin istuttaa tilalle kestävämmän Zilgan.
Tomaatteja kylvin tänä keväänä hiukan enemmän siinä toivossa, että saan osan niistä kasvihuoneeseen kasvamaan. Nyt metriset taimet kituvat maitopurkeissa ja muissa epämääräisissä virityksissä... Muutaman istutin kuitenkin eteläseinustalle laastipaljuihin. Näin olen saanut ihan kohtalaisen sadon aikaisempina kesinä.
Tomaatti 'Sungold' kypsyttää jo ensimmäisiä hedelmiään.
Vesimeloni (Citrullus lanatus) 'Sugar Baby' on toistaiseksi ollut tyytyväinen lämmön määrään. Se on avannut ensimmäiset hedekukkansa. Emikukkien, joista siis hedelmät kehittyvät, pitäisi seurata hiukan myöhemmin. Rakenteilla on kylmälava, jossa olen suunnitellut kasvattavani vesimelonia, kurkkua ja kurpitsaa. Lava tuskin valmistuu ihan pian, joten vesimelonin puolesta toivon lämpimien ilmojen jatkuvan.
Vesimeloni 'Sugar Babyssa' ensimmäiset hedekukat
Hyvältä vaikuttaa toistaiseksi, sillä sääennusteiden mukaan lauantaina lauletaan suvivirttä helteisissä tunnelmissa. Jätskivarastot siis täyteen ja kuohuvat äkkiä viilenemään, kesä on täällä!
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: kasvihuone, kasvimaa, perennat, sipulikukat, Tomaatti, viiniköynnös
Syyssyrikkä, jalohortensia, banaani ja muut ruukussa talvehtijat
Erikoisempia ja talvenarkoja kasveja on niin houkuttelevaa hankkia, mutta syksyn tullen olen pulassa, kun kunnollista talvetuspaikkaa ei ole. Ei ole kellaria, autotallia tai muuta reilusti viileää, mutta pakkasetonta tilaa. Niinpä tarhuri päätyy kaikenlaisiin epätoivoisiin viritelmiin, joiden lopputuloksesta ei ole mitään takeita. Tässä muistiinpanoja viimeisimmistä talvetusyrityksistä.
Syyssyrikkä (Buddleja davidii): Siemenestä kaksi vuotta sitten kasvattamani syrikkä kukki kesällä ensimmäisen kerran ja talvehti jo toisen kerran isossa muoviruukussaan pihavarastossa, jonka lämpötila oli varmasti kovien pakkasten aikaan reilusti miinuksella. Perhospensaaksikin kutsuttu syrikkä kasvattaa joka vuosi uudet versot, joten ei haittaa, vaikka maanpäälliset osat paletuisivatkin. I ja II-vyöhykkeellä syrikkä voi talvehtia avomaallakin. Kokeilin istuttamista maahan kerran, mutta talvehtiminen ei onnistunut. Samanlaista syreenin kokoista pensasta ruukussa kasvavasta buddleijasta ei tietenkään tule kuin lajitovereistaan esimerkiksi Englannissa, jossa tämä alunperin Kiinasta ja Japanista kotoisin oleva pensas on jopa luokiteltu haitalliseksi vieraslajiksi. Meillä leviämisongelmaa ei totisesti ole!
Syyssyrikkä näyttää karulta, mutta on elossa!
Syrikän talvehtiminen onnistui, lehdet puhkeavat.
Syyssyrikän kukinto on yleisimmin violetti, mutta minun siemensekoituksesta kasvattamani yksilö sattui olemaan vaaleanpunainen.
Jalohortensia: Perinteinen terassihortensia kasvoi kesän ruukussa patiolla ja vietti talvensa samaisessa varastossa.
Lehdet puhkesivat muutamassa viikossa
Ranskanrakuuna, appelsiinitimjami ja rosmariini: Nostin saviruukut syksyllä varastoon. Kaikki olivat hengissä vielä helmikuussa, mutta kevättalven kova pakkasjakso oli rosmariinille ja timjamille liikaa. Edellisvuonna ne selvisivät, kun olin kietonut ruukun ympärille pakkassuojaa. Ranskanrakuuna ei sen sijaan ollut kylmästä jaksosta moksiskaan, vaan lähti kasvuun pian, kun nostin ruukun kevätaurinkoon.
Rosmariinille ja timjamille kävi talven aikana kalpaten.
Banaani (Musa basjoo): Viime kesän eksoottisin elätti, jonka ostin pikkutaimena Lidlistä, voi vielä lokakuussa oikein paksusti. Otin juurelle kasvaneen vauvabanaanin sisälle ruukkuun ja koitin pitää sitä hengissä kasvivalon alla. Ei ollut etelän asukista näille leveyksille eläjäksi, vaan heitti mokoma henkensä jo ennen joulua. Emokasvi oli niin suuri, ettei sitä voinut tuoda sisälle. Nostin sen naapurin kasvihuoneeseen leudon talven toivossa. Ei tullut leutoa talvea...
Tuoksumiekkaliljat (Acidanthera murielae): Kasvoivat ruukussa, jotka nostin sellaisenaan ensin vintille. Vintin lämpötilan laskettua pakkaselle siirsin ruukut talon viileimpään kohtaan lämmittämättömään vaatehuoneeseen. Jotain meni pieleen, sillä toukokuussa ruukusta löytyi pehmeitä, homehtuneita tai mädäntyneitä mukuloita. Ehkä ottivat nokkiinsa, kun lumisade viime syksynä yllätti tarhurin... Ihastuttavat käenkaalit (Oxalis deppei) olivat tehneet talven aikana katoamistempun: ruukuista ei löytynyt huhtikuussa yhtikäs mitään
Tuoksumiekkaliljat hautautuivat hankeen syksyn ensimmäisessä lumisateessa.
Neriinit (Nerine bowdenii): kasvoivat kesän ruukuissa, jotka nostin sellaisenaan ensin vintille ja sitten viileän vaatehuoneen perälle, kun vintti painui pakkaselle. Valkoinen neriini ei kukkinut, mutta on nyt lähtenyt kasvuun. Vaaleanpunainen kukki komeasti loppusyksyllä. Harmi, että yhtään kuvaa ei löydy... Kukkineissa sipuleissa ei näy elonmerkkejä, mutta kukista kehittyneet siemenet, jotka painelin multaan, ovat ilmeisesti lähteneet kasvuun. Vai olisiko neriini tehnyt sivusipulin? En ole koskenut ruukkuihin vielä mitenkään muuten kuin antanut niille vähän vettä.
Neriinin sipulit työntävät uutta vihreää.
Afrikansinisarja (Agapanthus africanus): Kasvoi ja vietti talvensa samoin kuin neriinit. Sinisarja oli elänyt jo yhden talven yli, mutta ei vieläkään kukkinut. Uskoin sen jo kuollen, kunnes viikko sitten huomasin ruukusta pilkistävän jotain vihreää. Saakoon vielä hiukan jatkoaikaa näyttää kykynsä.
Tänä keväänä innostuin kokeilemaan uusina kasveina lukinliljaa (Hymenocallis festalis), soihtuliljaa (Kniphofia) ja ruostekukkaa (Crocosmia). Ruostekukat taisivat kuolla jo, mutta soihtuliljat istutin kukkapenkkiin ja lukinliljan ruukkuun jatkamaan kasvua kohti kesää. Daalioita olen yrittänyt talvettaa muutaman kerran heikolla menestyksellä. Kunnon pottukellari ja puolilämmin kuisti pitäsi puutarhurilla ehdottomasti olla!
Lähettänyt Kaisa / mullassamaailman klo 10.30.00 8 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: banaani, sipulikukat, Syyssyrikkä, Talvetus, yrtit
tiistai 15. toukokuuta 2018
Köökkitarhan kevät ja monivuotiset herkut
Edelliskeväänä suureellisin menoin valmistunut köökkitarha on herännyt uuteen kasvukauteen. Viime päivien helle on herättänyt viimeisetkin uinujat ja tarhuri on voinut tyytyväisenä todeta menneen talven olleen monivuotisille kasveille suotuisa. Kasvimaalla ovat talvehtineet salvia, timjami, laventeli, rukola, viinisuolaheinä, mintut ja jopa yrtti-iiso, jota meidän oloissamme pidetään yksivuotisena kasvina. Mäkimeirami, joka muuten menee kesäkeittiössä ihan täydestä oreganona,  on myös erittäin hyvä talvehtija, samoin iisoppi. Iisoppia kasvatan kuitenkin vain koristekasvina kukkapenkin reunassa. Hyvässä kasvussa ovat myös mansikat, raparperit ja köynnöspinaatti. Vielä kun tarhuri ryhdistäytyisi hiukan, että saisi juuresten ja muiden yksivuotisten kasvimaan herkkujen siemenet multiin...
Salvia talvehti jo toistamiseen.
Yrtti-iison talvehtiminen oli iso yllätys. Ehdin jo kaivaa muutaman juurakon maasta, kunnes naapuri huomasi iison versovan. Huraa!
Rukola kasvattaa uusia versoja
Kiinansipuli on hauska kasvi: kuin ruohosipuli, mutta maistuu valkosipulilta.
Syksyllä istutin appiukon lähettämät talvivalkosipulin kynnet kompostilla ja kanankakalla parannettuun maahan ja peittelin omenapuun lehdillä. Versot nousivat pari viikkoa lumen sulamisen jälkeen. Olen nyt lisännyt sipulirivin viereen kanankakkarakeita ja toivon, että syyskesällä saan maistaa itse kasvatettua valkosipulia. Valitettavasti en tiedä lajikkeen nimeä.
Lähettänyt Kaisa / mullassamaailman klo 13.45.00 6 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: kasvimaa, Kevät, köynnöspinaatti, valkosipuli, yrtit
perjantai 11. toukokuuta 2018
Se aika vuodesta - tiedättehän - kun yön hämyssä tapahtuu kaikenlaista, josta illalla ei vielä ollut aavistustakaan. Hiirenkorvat puhkeavat koivuihin, narsissit ja tulppaanit avaavat nuppunsa (mitä ihmettä sitä tulikaan edellisenä syksynä kaivettua maahan?!?) ja talven jäljilta kuolleeksi luulemasi perenna herääkin henkiin ja kasvattaa uusia versoja muina miehinä, kuin ei olisi koskaan poissa ollutkaan. Uhkea ja röyhkeä kevät, tervetuloa!
Illan kähmässä taika tapahtuu...
Löysin merkinnät 'Winston Churchill' sekä 'Tahiti', mutta tämä narsissi ei ole kumpikaan. Mikähän se on?
Mysteerinarsissit. Joukossa ehkä 'Winston Churchill', mutta mikä tuo vihreäsävyinen on?
Tarhakylmänkukka (Pulsatilla vulgaris subsp. vulgaris 'Alba')
Tarhajouluruusu (Helleborus orientalis-Ryhmä Ballard hybrids)
Säätila on vuodenaikaan nähden ollut koko viikon niin lämmin, että kaikenlaista on tapahtunut myös köökkitarhassa, siitä lisää seuraavassa.
Lähettänyt Kaisa / mullassamaailman klo 11.37.00 3 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Kevät, perennat, sipulikukat
Uudemmat tekstit Vanhemmat tekstit Etusivu
Onko jollakulla hyviä kokemuksia ja vinkkejä tomatillon ( Physalis ixocarpa ) kasvatuksesta? Sain inspiraation kokeilla tomatillon kasvatus...
Satoa ja silmänruokaa köökkitarhassa
Syksy on saapunut ja suurin osa keittiöpuutarhan sadosta on jo käytetty, säilötty tai paleltunut kuoliaaksi ensimmäisenä pakkasyönä, joka t...
Kaikki ennätykset sekä kuumuuden että kuivuuden suhteen rikkoneen pitkän hellekesän aikana ei aateekoohommat olleet mielessä, joten selail...
Kylvin viime keväänä värinokkosen ( Solenostemon scutellarioides , isokirjopeippi) siemeniä. Siemenet itivät hyvin ja kasvoivat nopeasti he...
Se kävi niin äkkiä. 1950-luvun paritalonpuolikas ja vuosikymmenen hoitamattomana ollut pieni puutarha. Ensin vuohenputki, skilla ja esikko. Sitten tulppaani ja pioni. Pian kaikki muutkin perinneperennat, ja heti perään kyökkitarha. Oi voi - se oli täydellinen hurahdus!
"Yleensä tunnustetaan, että puutarha suuressa määrin tuottaa perheelle hauskuutta, vaikuttaa edullisesti lasten kehitykseen ja kasvatukseen ja parantaa perheen taloudellista asemaa."
Kaikki kuvat ovat omiani. Ethän kopioi niitä ilman lupaani!
Kaikkien (t)aikojen toukokuu puutarhassa
Syyssyrikkä, jalohortensia, banaani ja muut ruukus...
Köökkitarhan kevät ja monivuotiset herkut
banaani (2) chili (7) Esikasvatus (7) huonekasvit (1) jättiverbena (2) kaksivuotiset kukat (2) kanat (2) kasvihuone (5) kasvimaa (10) Kevät (13) kevätkurjenmiekka (2) kurkku (1) köynnöspinaatti (1) Malabarinpinaatti (6) munakoiso (4) paprika (2) perennat (11) Puutarhamatkailu (1) Raparperi (1) sipulikukat (13) syksy (4) Syyssyrikkä (3) Talvetus (3) Talvi (10) Tomaatti (7) Tomatillo (1) tuholaiset (2) valkosipuli (2) viidakkokurkku (1) viiniköynnös (2) yrtit (3)
Puutarhahetki - suurien unelmien puutarhablogi
Syksyn ruskaa tummuvaa taivasta vasten
Italian Maggiore-järvi: Feriolo ja Isola Bella
Lokakuun alkua ja palautumista
Saran mökissä ja puutarhassa
Syysaskartelua ja mehua mustaseljan marjoista
This is not the life I ordered
Viime hetken shoppailut - elämä siirtyy hiljalleen kuistille
Terijoensalava lähtee osa 2
Lämpökompostori valmistellaan nyt talveen
Uusi look, parempi mieli
Romppala - Lindan pihalla
Vanhassa talossa - kohti omavaraisempaa elämää
Kevään puutarhakierrokselta - Kotkan puistot
HERNEPENSASKUJANTEEN TAKANA SIINTÄÄ POTAGER
Riippahopeapäärynä - ihastuttava hopealehtinen pikkupuu
An Urban Veg Patch
MARIAN KOTI JA PUUTARHA
La Vie en Roses
Kanalan emäntä Keski-Suomen aluevaaleissa
Villi piha, vanhan kansakoulun puutarha ja sisustus
Työntäyteinen syksy ja perennataimiston kuulumisia
Konnadonna - kotona ja puutarhassa
Ai että mä kärsin
Uusi vuosi ja uusi alku
RAAKKILAn kuvia ja tapahtumia.
Kadoksissa ollut puutarhainnostus ja muita kuulumisia
Rost och rädisor blir Ätliga trädgården
Jovelan blogi on muuttanut ❤
Garden Of My Dreams
Viikonlopputarhuri - Meillä Kotona -blogit
Pienen pihan suuria unelmia
Äntligen några stänk från ovan!
Kasvihormoni - Meillä Kotona -blogit
Bland rosor och bladlöss
Blommig fredag - Månadens bild
Tää on vielä kesken
Pionihulluutta ja puutarhaunelmia. Peonies and garden dreams.
Kevät edistyy - tai sitten ei...
Sonjan puutarhassa - Meillä Kotona -blogit
Siirtymisen aika on tullut
Karolinan puutarha. Karolinas trädgård. Karolina's garden.
Kuulumisia pitkän tauon jälkeen... Det var länge sist...
Ruukkutarhurin päiväkirja - Meillä Kotona -blogit
Rouva Ryytimaa - Meillä Kotona -blogit
Lämpöaalto pisti kasveihin vipinää
Teema: Yksinkertainen. Sisällön tarjoaa Blogger.